ครม.ปรับขึ้นเงินเดือนองค์กรอิสระ3 %
กรุงเทพฯ-7ธ.ค.47ที่ประชุมคณะรัฐมนตรีวันนี้ได้มีมติเห็นชอบตามที่สำนักงานคณะกรรมการกฤษฎีกาได้เสนอผลการพิจารณาร่างพระราชบัญญัติ เงินเดือน เงินประจำตำแหน่ง และประโยชน์ตอบแทนอื่นของประธานศาลรัฐธรรมนูญ ตุลาการศาลรัฐธรรมนูญ ประธานกรรมการและกรรมการเลือกตั้ง (กกต.) ผู้ตรวจการแผ่นดินของรัฐสภา ประธานกรรมการและกรรมการป้องกันและปราบปรามการทุจริตแห่งชาติ (ป.ป.ช.) และประธานกรรมการและกรรมการตรวจเงินแผ่นดิน (คตง.) (ฉบับที่ ) พ.ศ. โดยมีสาระสำคัญคือ ให้แก้ไขเพิ่มเติมบัญชีอัตราเงินเดือน และเงินประจำตำแหน่งของประธาน และคณะกรรมการเหล่านั้นใน พ.ร.บ.เงินเดือน เงินประจำตำแหน่ง และประโยชน์ตอบแทนอื่นของประธานศาลรัฐธรรมนูญ ตุลาการศาลรัฐธรรมนูญ ประธานกรรมการและกรรมการ กกต. ผู้ตรวจการแผ่นดินของรัฐสภา ประธานกรรมการและกรรมการ ป.ป.ช. และประธานกรรมการและกรรมการ คตง. พ.ศ.2545 โดยปรับเพิ่มอีกในอัตราร้อยละ 3 และให้มีผลตั้งแต่วันที่ 1 เมษายน 2547 นอกจากนี้ ครม.ยังได้เห็นชอบร่างพระราชกฤษฎีกาค่าตอบแทน และค่าใช้จ่ายในการเดินทางของประธานกรรมการ กรรมการ และอนุกรรมการคณะกรรมการสิทธิมนุษยชนแห่งชาติ (ฉบับที่ ) พ.ศ. ที่มีรายละเอียดให้แก้ไขเพิ่มอัตราค่าตอบแทน และค่าใช้จ่ายในการเดินทางตามพระราชกฤษฎีกาค่าตอบแทน และค่าใช้จ่ายในการเดินทางของประธานกรรมการ กรรมการ และอนุกรรมการคณะกรรมการสิทธิมนุษยชนแห่งชาติ พ.ศ. 2545 โดยจะปรับขึ้นในอัตราร้อยละ 3 และให้มีผลตั้งแต่วันที่ 1 เมษายน 2547 สำหรับอัตราเงินเดือน และเงินประจำตำแหน่งของประธานศาลรัฐธรรมนูญนั้น จะได้รับเงินเดือนเพิ่มขึ้นจาก 64000 บาท เป็น 65920 บาท เงินประจำตำแหน่ง 50000 บาท ตุลาการศาลรัฐธรรมนูญ จาก 62000 บาท เป็น 63860 บาท เงินประจำตำแหน่ง 42500 บาท ประธานกรรมการการเลือกตั้ง จาก 63000 บาท เป็น 64890 บาท เงินประจำตำแหน่ง 45500 บาท กรรมการการเลือกตั้ง จาก 62000 บาท เป็น 63860 บาท เงินประจำตำแหน่ง 42500 บาท ผู้ตรวจการแผ่นดินรัฐสภา จาก 62000 บาท เป็น 63860 บาท เงินประจำตำแหน่ง 42500 บาท ประธานกรรมการป้องกันและปราบปรามการทุจริตแห่งชาติ จาก 63000 บาท เป็น 64890 บาท เงินประจำตำแหน่ง 45500 บาท กรรมการการป้องกันและปราบปรามการทุจริตแห่งชาติ จาก 62000 บาท เป็น 63860 บาท เงินประจำตำแหน่ง 42500 บาท ประธานกรรมการตรวจเงินแผ่นดิน จาก 62000 บาท เป็น 63860 บาท เงินประจำตำแหน่ง 42500 บาท และกรรมการตรวจเงินแผ่นดินรัฐสภา จาก 61000 บาท เป็น 62830 บาท เงินประจำตำแหน่ง 41500 บาท 
กรุงเทพฯ-7ธ.ค.47 ที่ประชุมคณะรัฐมนตรีวันนี้ได้มีมติเห็นชอบตามที่สำนักงานคณะกรรมการกฤษฎีกาได้เสนอผลการพิจารณาร่างพระราชบัญญัติ เงินเดือน เงินประจำตำแหน่ง และประโยชน์ตอบแทนอื่นของประธานศาลรัฐธรรมนูญ